A BIZOTTSÁG 1036/2005/EK RENDELETE
(2005. július 1.)
a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 29. cikke (1) bekezdésére,
mivel:
(1)
A 2535/2001/EK bizottsági rendelet (2) többek között meghatározza egyfelől a Közösség és a tagállamok, illetve másfelől egyes közép-kelet európai országok között létrejött Európa-megállapodásokban előírt, a tej- és tejtermékek behozatali szabályaira vonatkozó részletes szabályok alkalmazását. A Cseh Köztársaság, az Észt Köztársaság, a Ciprusi Köztársaság, a Magyar Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevétele céljából az egyrészről az Európai Közösségek és azok tagállamai, másrészről Bulgária és Románia közötti társulást létrehozó Európa-megállapodások kiegészítő jegyzőkönyveinek megkötéséről szóló 2005/430/EK (3) és 2005/431/EK (4) tanácsi és bizottsági határozatban foglalt engedmények végrehajtása érdekében az új behozatali vámkontingenst meg kell nyitni és bizonyos meglevő kontingenseket 2005. július 1-jétől, a kiegészítő jegyzőkönyvek hatálybalépésének időpontjától kezdve növelni kell.
(2)
A 747/2001/EK tanácsi rendelet (5) úgy rendelkezik, hogy az izraeli származású mezőgazdasági termékekre vonatkozó 09.1302 számú kontingens kezelése, a Közösségi Vámkódex létrehozásáról szóló 2913/92/EGK tanácsi rendelet (6) végrehajtására vonatkozó rendelkezéseket megállapító, 1993. július 2-i 2454/93/EGK bizottsági rendelet 308a-308c. cikkeivel összhangban, érkezési sorrendben történjen. A 2535/2001/EK rendeletben indokolt ennek a kontingensnek a figyelembevétele.
(3)
A 2535/2001/EK rendelet XII. melléklete olyan hivatkozást tartalmaz a Cipruson tanúsítványokat kiadó szervezetre, amelyet Ciprus Európai Unióhoz való csatlakozása miatt törölni kell.
(4)
A 2535/2001/EK rendeletet ezért ennek megfelelően módosítani kell.
(5)
Az ebben a rendeletben meghatározott intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2535/2001/EK rendelet a következőképpen módosul:
1.
Az 5. cikk b) pontjának helyébe a következő szöveg lép:
„b)
a 2005/430/EK és a 2005/431/EK tanácsi (7) és bizottsági (8) határozatban előírt kontingensek;
2.
A 19a. cikk a következőképpen módosul:
a)
Az (1) bekezdés helyébe a következő szöveg lép:
„(1) A 312/2003/EK (9) és a 747/2001/EK (10) tanácsi rendeletekben meghatározott kontingensekkel összefüggésben, és ennek a rendeletnek a VIIa. melléklete alapján a 2454/93/EGK rendelet 308a-308c. cikkeit kell alkalmazni.
b)
A (4) bekezdés helyébe a következő szöveg lép:
„(4) A csökkentett mértékű vám alkalmazásához be kell mutatni a Chilével kötött megállapodás III. mellékletével, vagy az Izraellel kötött megállapodás 4. jegyzőkönyvével összhangban kiadott származási bizonyítványt.”
3.
Az I. melléklet B. részének helyébe az e rendelet I. mellékletében szereplő szöveg lép.
4.
A VIIa. melléklet helyébe az e rendelet II. mellékletében szereplő szöveg lép.
5.
A XII. mellékletben a Ciprussal kapcsolatos sor törlendő.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Az 1. cikk 1. és 3. pontjait 2005. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 1-jén.